6.4.2022 г.
BG
Официален вестник на Европейския съюз
C 152/51
1.6.
ЕИСК отбелязва, че икономическите и екологичните успехи се постигат предимно там, където живеят хората.
Това е мястото, където се предвиждат и се формулират съвместно предизвикателствата, свързани с опазването на климата.
Именно тук се появяват нови идеи и те се превръщат от промишлеността в конкурентоспособни в световен мащаб продукти и услуги.
1.7. „Пътищата за преход“, както е замислено в актуализираната промишлена стратегия на ЕС и обсъдено от промишления форум на ЕС, предоставят на гражданите на ЕС подкрепа и насоки.
Конкретните отправни точки на регионално равнище обаче се различават значително и за постигането на общата цел са необходими различни стратегии.
Поради това ЕИСК призовава Европейската комисия да обърне специално внимание на тези различни изисквания при определянето на рамката и оценяването на промишлената стратегия на ЕС, за да може да отговори по гъвкав начин на регионалните и секторните нужди. 1.8.
Субсидиарността трябва да се разглежда във връзка с нейната способност да създава мощен ресурс за „справедливия преход“.
Регионите и метрополните области познават най-добре своите проблеми и възможности.
Поради тази причина ЕИСК признава, че следва да бъдат ясно определени обвързващите цели и принципи на европейската промишлена политика, договорени съвместно на равнището на ЕС.
Важно е да се има предвид, че прилагането в регионите и метрополните области трябва да се основава на принципа на субсидиарност. 1.9.
Ситуациите и капацитета за постигане на целите в областта на климата, социалната сфера и околната среда се различават значително.
Докато някои отрасли и предприятия може по-лесно да постигнат целта, други може да изпитат затруднения при постигането на напредък.
Поради тази причина по-слабите региони и някои отрасли се нуждаят от специално внимание и специфична подкрепа.
Тъй като общата цел се отнася за цялата верига за създаване на стойност, е важно най-напред да се съсредоточим върху по-бързи ефекти и широкообхватни промени. 1.10.
ЕИСК отбелязва, че това е принципът, посредством който предприятията могат да възвърнат своята икономическа и устойчива конкурентоспособност с помощта на ангажирани предприемачи и ръководители и добре обучени и квалифицирани работници.
В това отношение важна роля играят МСП.
Програмата за човешкия капитал е предпоставка за успешния преход на дружествата. 1.11.
Държавите членки би трябвало да засилят, с логистичната и финансовата подкрепа на Европейския съюз, структурните и ориентирани към процесите публични инвестиции чрез услуги от общ интерес, насочени към непрекъснато подобряване на благоприятстващите условия за промишлено и социално развитие, които могат да увеличат капацитета на регионите и на местното равнище за ефективно справяне с екологичните, технологичните, икономическите и социалните предизвикателства. 1.12.
ЕИСК препоръчва промишлената стратегия на ЕС да предвижда и да противодейства на нарастващата бедност и неравенство, тъй като Зеленият пакт трябва да бъде придружен от интегриран „социален пакт“.
Затова ресурсите би трябвало да се насочват там, където са най-необходими.
Една цялостна политика на ЕС за устойчивост трябва да направи повече за справедливостта и участието в икономиката в полза на хората и регионите (3).
Гражданският и професионалният живот в Европа трябва да следват изискването за създаване на устойчивост, основана на приобщаващ и устойчив растеж, достоен труд и социална справедливост (4). 1.13.
ЕИСК подкрепя прехода към кръгова икономика, която спира разхищението на невъзобновяеми ресурси и намалява международните зависимости.
Това би трябвало също така да бъде основна част от промишлената стратегия на ЕС.
Следователно рамковите условия би трябвало да бъдат изменени, за да се създадат конкурентни предимства за дружествата, които се придържат към принципите на кръговата икономика.
2.
Справедливият преход като възможност за промишлено възстановяване и растеж 2.1.
Зеленият пакт определя ясна и политически обвързваща цел: до 2030 г. в Европа би трябвало да бъде постигнато като цяло 55 % намаляване на емисиите на парникови газове.
Това беше конкретизирано с мерките „Подготвени за цел 55“, представени от Европейската комисия през юли 2021 г. Тук няма какво повече да се тълкува.
Една справедлива международна търговска система трябва да гарантира, че предприятията могат да продължат да бъдат конкурентоспособни в световен мащаб, докато изпълняват целите на Зеления пакт.
Тя включва трансгранична и трансконтинентална система за корекция на въглеродните емисии.
Това създава стимули за търговските партньори да влязат в клуба на нациите, които зачитат ограниченията на планетата.
(3) (4)
Предложения на ЕИСК за реконструкция и възстановяване след кризата с COVID-19, 11.6.2020 г. (ОВ C 311, 18.9.2020 г., стр. 1).
Резолюция на ЕИСК относно работната програма на Европейската комисия за 2022 г., 9.6.2021 г. (ОВ C 341, 24.8.2021 г., стр. 1).